पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 टीकाकरण का महा अभियान चरणबद्ध तरीके से पूरे देश में चल रहा है। जिले में शनिवार को 18 साल के ऊपर के लाभार्थियों का भी टीकाकरण शुरू हो गया। शहरी सामुदायिक स्वास्थ्य केंद्र शिवपुर पर देर से पहुंचे स्टाम्प एवं न्यायालय पंजीयन शुल्क ( राज्य मंत्री ) स्वतंत्र प्रभार रविंद्र जायसवाल से कुछ लाभार्थी देर को लेकर उलझ गए। मंत्री जी को लाभार्थी का सवाल पूछना अच्छा नहीं लगा तो उसे दौड़ा लिए। सुरक्षाकर्मियों ने स्थिति को संभाला। लाभार्थी नाराज थे कि धूप और गर्मी में क्यों हम लोगों को खड़ा किया गया था। मंत्री के द्वारा कार्यक्रम दोपहर बाद शुरू होना था, सभी को सूचित करना चाहिए था।
पब्लिक धूप में परेशान हैं और 1 बजे उद्घाटन हो रहा है
खुशहाल नगर निवासी लाभार्थी संजय दुबे ने बताया कि 18 साल से ज्यादा और 45 वर्ष से अधिक आयु वालों की वैक्सीन लगाने को लेकर लाइन लगी थी। 18 वर्ष से अधिक आयु वालों का 1 बजे तक भी वैक्सीनेशन शुरू नहीं हुआ। स्टाफ मंत्री जी के उद्घाटन का इंतजार कर रहे थे। पब्लिक धूप में परेशान हैं। जब उनसे सवाल किया तो दौड़ा लिए।
कुछ लोग सोशल डिस्टेंसिंग का पालन नहीं कर रहे थे
मंत्री रविंद्र जायसवाल ने बताया दो तरह की लाइन लगी है। अस्पताल की कैपेसिटी के अनुसार लोग आए। सभी लोग एक साथ आ जाएंगे तो परेशानी होगी। कुछ लोग सोशल डिस्टेंसिंग को भी फॉलो नहीं कर रहे हैं। डॉक्टरों की टीम, कर्मचारी चिल्ला रहे हैं। कुछ लोग फिर भी नहीं मान रहे थे। नंबर के हिसाब से वैक्सीन सभी को लगना हैं।
1 अप्रैल से 45 साल से ऊपर के सभी लाभार्थियों का टीकाकरण शुरू हो चुका है
उन्होंने अधिक से अधिक लोगों से टीका लगवाने की अपील की है और बताया कि कोविड की दूसरी लहर रोकने में भी यह टीका पूरी तरह से सुरक्षित है। यदि लोग तेजी से अधिक से अधिक संख्या में टीका लगवाएंगे तो दूसरी लहर का प्रकोप बढ़ नहीं पाएगा। इसके साथ ही उन्होंने मास्क लगाना, सोशल डिस्टेंसिंग का पालन करना, बार-बार हाथ धूलने को कोविड महामारी रोकने में कारगर हथियार बताया है। जनपद में आज से 17 केंद्रों पर 18 साल से ऊपर के लाभार्थियों का टीकाकरण शुरू किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn